**תלם יהב** (נולד ב-31 באוקטובר 1985) הוא עיתונאי ישראלי, פובליציסט ופרשן בנושאים חברתיים כלכליים ורץ למרחקים ארוכים.

ביוגרפיה
--------

יהב נולד ב-1985 בגבעתיים ולמד בבית הספר היסודי "בורוכוב" ובתיכון "קלעי". הוא שרת בנח"ל, בוגר תואר ראשון בתקשורת ומדע המדינה והיה עורך של עיתון הסטודנטים באוניברסיטת תל אביב, "תזה". יהב כתב טורי דעה וכתבות לאתרים שונים ובשנת 2011 החל לעבוד בידיעות אחרונות וסיקר את תחום הפנים, הכלכלה והמשפט בירושלים. מאז שנת 2013 הוא הכתב לענייני רווחה ועבודה של העיתון ומוביל קו חברתי של סיוע לאוכלוסיות מוחלשות, ניצולי שואה, אנשים עם מוגבלויות וצמצום פערים חברתיים. יהב זכה בשנת 2017 לאות הוקרה מיוחד מטעם "קרן שלם" על "חשיפת הציבור הרחב לסיפורי הצלחה של אנשים עם מוגבלויות שכלית וצרכים מיוחדים"[דרוש מקור]
יהב הוא אחיו של עורך מדור וואלה! תרבות, ניר יהב.

במסגרת עבודתו יהב חתום על שורה ארוכה של חשיפות ופרסומים עיתונאיים וביניהם: הביקור הסודי של מנהיג הפלג הצפוני, ראאד סלאח, באוניברסיטת תל אביב, המחלוקת החריפה שהובילה לאי שיתוף פעולה בין יועמ"ש השב"כ ובין פרקליטות המדינה כשברקע תמיכתו של היועץ המשפטי לשב"כ בביטול שיטת הפרופיילינג בנמל התעופה - בידוק מחמיר לאזרחים ערבים, חשיפת העובדה שראש עיריית ירושלים, ניר ברקת, לא יגיע למצעד הגאווה, שנה לאחר הרצח של שירה בנקי ז"ל במצעד הגאווה בירושלים, חשיפת מעבר יו"ר ועד עובדי רשות שדות התעופה, פנחס עידן, ותמיכתו בחברת הכנסת שלי יחימוביץ' לראשות ההסתדרות, פרסום הביקורת של השר אופיר אקוניס נגד ראש הממשלה, בנימין נתניהו, פרסום התבטאות שנויה במחלוקת של אשת העסקים, פנינה רוזנבלום שאמרה כי "אישה לא צריכה להתלונן אם זה רק עניין של נתנו לה מחמאה או שעשו לה איזו לטיפה קטנה". ההתבטאות עוררה עניין ציבורי רחב,,, חשיפה כי בנימין נתניהו הציע לחברת הכנסת ציפי לבני את תפקיד שרת החוץ וחשיפת ההתבטאות של שר התיירות יריב לוין כי "רוב שופטי העליון הם מצביעי שמאל".

בשנת 2016 ייסד יהב מדור דיגיטלי ראשון מסוגו בשם 'רצים בתלם'. במסגרת המדור הקבוע מראיין יהב אנשי ציבור, אנשי תרבות ודמויות מוכרות מהחברה הישראלית תוך כדי ריצה. המדור מפורסם בידיעות אחרונות וכן בעמוד הפייסבוק של העיתון ובאפליקציה. המדור זוכה לחשיפה נרחבת ובמסגרתו התראיינו בין היתר שר הבינוי והשיכון יואב גלנט, חברת הכנסת שלי יחימוביץ', הזמר עברי לידר, הדוגמנית נטע אלחמיסטר, גיבור צה"ל סרן (במיל') זיו שילון, השחקן איתי תורג'מן, חברת הכנסת רחל עזריה, הדוגמנית טיטי איינאו, מפיק הסרטים והבעלים של הסינמה סיטי משה אדרי, חבר הכנסת יהודה גליק, ראש עיריית ירושלים ניר ברקת, חברת הכנסת ציפי לבני, השר יריב לוין ועוד רבים אחרים.

יהב הוא רץ למרחקים ארוכים, מרתוניסט ואולטרה מרתוניסט שהשתתף בעשרות מרוצים בארץ ובעולם. יהב נוהג לכתוב על מסלולים מעניינים, סוקר ציוד ריצה וכותב על נושאים נוספים שמעניינים את אוכלוסיית הרצים. הוא החל לרוץ בגיל 17 כהכנה לגיוס והוא חובב ריצות שטח.

קישורים חיצוניים
----------------

* תלם יהב, ברשת החברתית פייסבוק
* תלם יהב, ברשת החברתית אקס (טוויטר)
* תלם יהב, ברשת החברתית LinkedIn

הערות שוליים
------------

1. ↑  תלם יהב, השייח' סלאח באוניברסיטת תל אביב: "שחררו את ירושלים"
2. ↑  הארץ, ידיעות אחרונות: היועץ המשפטי של השב"כ תמך בבידוק שוויוני בנתב"ג, באתר הארץ, 14 בנובמבר 2012
3. ↑  תלם יהב, ברקת: "לא אגיע למצעד הגאווה. זו פגיעה בציבור הדתי", באתר ynet, 20 ביולי 2016
4. ↑  חוצה את הקווים, באתר ynet, ‏2017-03-27
5. ↑  אקוניס נגד נתניהו: "הזעם הציבורי מוצדק", באתר ynet, ‏2016-09-08
6. ↑  לא מוטרדת, באתר ynet, ‏2017-01-23
7. ↑  103FM - מועדון ארוחת הבוקר - שיחת טלפון מפתיעה, באתר 103FM - האזנה לרדיו און ליין
8. ↑  הפנינים של פנינה מטרידות אותנו | בחדשות | סלונה
9. ↑  אתר למנויים בלבד תלם יהב, "נתניהו הציע לי את החוץ", באתר "ידיעות אחרונות", 14 בנובמבר 2016
10. ↑  תלם יהב, יריב לוין: "רוב שופטי העליון מצביעי שמאל", באתר ynet, 12 בדצמבר 2016
11. ↑  לרוץ עם אלוף, באתר ynet, ‏2016-07-07
12. ↑  המרוץ של שלי, באתר ynet, ‏2017-02-22
13. ↑  לרוץ עם עברי לידר: ראיון מיוחד, באתר ynet, 15 ביולי 2016
14. ↑  זיו שילון מתארח במדור השבועי שלנו 'רצים בתלם', באתר ynet, ‏2016-08-12
15. ↑  לאן נעלם איתי תורג'מן?, באתר ynet, ‏2017-02-15
16. ↑  והפעם במדור השבועי שלנו 'רצים בתלם': ח"כ רחל עזריה, באתר ynet, ‏2016-09-22
17. ↑  אתר למנויים בלבד תלם יהב, והפעם במדור השבועי שלנו 'רצים בתלם': טיטי איינאו, באתר "ידיעות אחרונות", 25 באוגוסט 2016
18. ↑  והפעם במדור השבועי שלנו 'רצים בתלם': משה אדרי, באתר ynet, ‏2016-11-28
19. ↑  תלם יהב לא מפסיק לרוץ, באתר הארץ, 28 בפברואר 2010
20. ↑  אצה לו הדרך: מסלולי הריצה היפים בישראל, באתר ynet, 29 באוקטובר 2013
21. ↑  לרוץ איתן, באתר ynet, ‏2017-04-14